Irati Lakunza berriro garaile - Tolosaldea - Tolosaldeko ataria
Irati Lakunza berriro garaile
Tolosaldeko Ataria 2019-11-28 11:58
Hegats igeriketako kluben arteko ligaren bigarren jardunaldian lortu ditu garaipenak.
Hegats igeriketako kluben arteko ligaren bigarrengo jardunaldia egin berri dute Donibane taldeko igerilekuan, Iruñean. Ipar ligako jardunaldi irekia izan zen, markagailu elektronikoarekin. 120 igerilariek 50 metro ur gainekotik hasi eta ur gaineko 1.500 metro arte zituzten aukeratzeko. Igarondo Urpekoak taldetik 22 igerilariek hartu zuten parte, eta gehienek 400 eta 50 ur gaineko probetan igeri egin zuten. Emakumezkoetan bi probak Irati Lakunzak irabazi zituen eta gaztetxoek «400 metroko proba zailean ederki igeri egin zuten», esan dute klubetik. Gaztetxoetan Leire Santa Cruz eta John Barrel izan ziren taldeko azkarrenak, 100 metro eskafandran ondo ibili ziren Goenaga ahizpak eta Maite Gibelalde.
Hurrengo erronka helduentzat abenduan izango da, Valladoliden, Espainiako selekzioarekin joateko sailkapenak jokatzen baitira. Taldeko Irati Lakunzak eta Aras Karakusek sailkatzeko aukera dute.